(28 ส.ค.48)นายสุริยะ จึงรุ่งเรืองกิจ รองนายกรัฐมนตรีและรัฐมนตรีว่าการกระทรวงอุตสาหกรรม กล่าวว่า โครงการส่งเสริมการประกอบรถยนต์อีโคคาร์หรือ aces car ที่มีการผลักดันมาสองปีแล้วนั้นขณะนี้ยังไม่มีความจำเป็นเร่งด่วนที่จะส่งเสริมการรถยนต์รุ่นนี้ เพราะหลักการส่งเสริมต้องให้กลไกของตลาดโลกเป็นตัวกำหนดทิศทางของผู้ผลิตเองดีกว่า ไม่ใช่ผลิตเพื่อส่งออกเพียงอย่างเดียวเพราะการลงทุนมีการลงทุนสูงมากกว่า 5 หมื่นล้านบาท ขณะเดียวกันเห็นว่าการลดภาษีสรรพสามิตให้รถมีราคาถูกลงเหลือเพียงไม่กี่แสนจะทำให้มีการใช้รถยนต์กันมากขึ้นสวนทางกับนโยบายรัฐที่ต้องการลดการใช้น้ำมันและลดดุลการค้า หากในอนาคตผู้บริโภคทั่วโลกเริ่มเห็นว่าการใช้รถยนต์ขนาดเครื่องใหญ่ๆเป็นการบั่นทอนกำลังซื้อของตัวเองแล้วหันไปนิยมรถขนาดเล็กๆแทน  ทั้งนี้นายสุริยะ กล่าวว่า กระทรวงอุตสาหกรรมได้ทุ่มงบประมาณจำนวนหนึ่งเพื่อส่งเสริมอุตสาหกรรมแม่พิมพ์ สร้างผู้ประกอบการแม่พิมพ์ขึ้นมากให้มากขึ้นเพื่อป้อนอุตสาหกรรมทั้งยานยนต์และอิเล็กทรอนิกส์เพื่อสร้างความแข็งแกร่งให้แก่อุตสาหกรรมนี้ และในอนาคตอันใกล้นี้ประเทศไทยจะมีโรงหลอมเหล็กแห่งแรกของอาเซียน เชื่อว่าจะเป็นการสร้าง local content ให้แก่อุตสาหกรรมมากมาย โดยเฉพาะอุตสาหกรรมรถยนต์และจะส่งผลให้ต้นทุนการผลิตรถต่ำลงมากขึ้นด้วย อย่างไรก็ตามเชื่อว่าในอีก 4-5 ปีข้างหน้าอุตสาหกรรมยานยนต์จะขยายตัวในระดับสองหลักทั้งการผลิตและการส่งออก ในอีกสี่ถึงห้าปีหน้าอุตสาหกรรมยานยนต์ยังขยายตัวในระดับสองหลักทั้งการผลิตและการส่งออกและหากมีการส่งเสริมให้ได้รับความสะดวกในการผลิตก็ไม่มีความจำเป็นต้องเร่งรัดการผลิตรถอีโคคาร์ด้วย
นายสุริยะ จึงรุ่งเรืองกิจ นายสุริยะ